OpenLLM-France/wikimedia huggingface dataset:
# Kaxa-diagrama

Estatistikan, kaxa-diagrama, kaxa eta biboteen diagrama ere deitua, ingelesezko box plot izenez ere ezaguna, aldagai koantitatibo bat irudikatzeko datu-diagrama bat da, datu multzo bateko ezaugarriak (zentroa, sakabanatzea, ...) modu integratuan eta grafikoan aztertzen azaltzen dituena. Muturreko datuak atzemateko ere erabiltzen da. Bost laburkin erabiltzen dira bere eraketarako: mediana, lehenengo koartila, hirugarren koartil, datu handiena eta datu txikiena. Aldagai kuantitatibo bati buruz, multzo zenbaiten arteko ezberdintasunak azaltzeko erabiltzen da sarri, horretarako diagramak batera jarriz, bertikalean edo horizontalean. John Tukey estatistikariak garatu zuen 1970eko hamarkadan, berak bultzaturiko datuen azterketa esploratzaile izeneko datuen azterketarako korrontearen baitan. Geroztik maiz erabiltzen da datu estatistikoak aurkezten dituzten txosten eta argitarapen zientifiko eta teknikoetan. Aldi berean, aldaera anitz izan dituen datu-diagrama da: hozkaturiko kaxa-diagrama, bibolin-diagramak eta HDR diagramak, besteak beste.

## Interpretazioa

Kaxa-eta-beso diagramaren bitartez zentroa, sakabanatzea, alborapena eta kurtosia azter daitezke. Datuen azterketa esploratzailearen tresna moduan, kaxa-diagramak muturreko datuen eragina baztertu eta datu multzoaren erdigunean (kaxan, alegia) jasotzen den informazioa lehenesten du datuak aztertzeko, horretarako neurri jasankorrak proposatuz:
* zentroa kaxa barruko marra bertikalaz adierazten den medianak adieratzen du. Batezbesteko aritmetiko sinplea ez bezala, neurri jasankorra da eta beraz, ez dago muturreko datuen eraginpean.
* sakabanatze neurri moduan kaxaren zabalera, kuartil arteko ibiltartea alegia, hartzen da. Muturretan dauden datuak ere jaso nahi badira, bibote-muturren arteko distantzia har daiteke sakabanatze-neurri moduan.
* alborapena aztertzeko, medianatik alde banatara dauden distantziak erkatzen dira, kuartiletaraino edo bikoteen muturretaraino. Eskuineko distantzia (medianatik gora) ezkerreko distantzia (medianatik behera) baino handiagoa bada, banaketak alborapen positiboa duela esaten da; ezkerreko distantzia eskubikoa baino handiagoa bada, berriz, banaketak alborapen negatiboa duela esaten da.
* kurtosiaren azterketa kaxaren eta biboteen luzera alderatuz egiten da: kaxa zabala bada biboteen aldean, banaketa platikurtikoa edo zapala da; biboteak luzeak badira kaxaren aldean, banaketa leptokurtikoa edo zorrotza da.

## Kanpo estekak

* Datuak: Q895726
* Multimedia: Box plots / Q895726
# Kawésqar parke nazionala

Kawésqar parke nazionala (gaztelaniaz: Parque nacional Kawésqar), lehen Alacalufes erreserba nazionala, Txileko bigarren parke nazional handiena da eta munduko handienetakoa 7.023.542 hektareako azalerarekin. Concepción kanala eta Ozeano Barea irekiaren artean dago, Txileko Magallanes itsasartearen bi aldeetan. Bere eremuak Magallanes eta Txileko Antartikako Eskualdeko lau probintzietako bi zati hartzen ditu: Magallanes Probintzia eta Última Esperanza Probintzia.

## Deskribapena

Parke nazionalaren barruan bi eguraldi mota daude: "hezetasun handia, hotz leuna" eta "tundra isotermikoa", batez besteko tenperatura 7.2 °C (45.0 °F) . eta 6.5 °C (43.7 °F), hurrenez hurren. Prezipitazioak 2,450 mm (96 in) iritsi daitezke urtean.
Parkea mendebaldeko artxipelagoz osatuta dago; bere paisaia mendi baxuen antzeko uhartez eta kanal eta fiordo ugariz beteta dago. Magallanesko euri-oihana da parkeko ekosistema nagusiena.
Parkean 24 ugaztun espezie inguru daude, eta inguruko erreserba nazionalak itsas espezie ugari biltzen ditu.

## Kultura

Kawésqar herria duela zazpi mila urte inguru iritsi zen. Ehiztari-biltzaile nomadak ziren. Parkeak haien omenez du izena.

## Erreferentziak

* ↑ (Gaztelaniaz) La Ruta de los Parques » Kawésqar National Park. .
* ↑ (Gaztelaniaz) La Ruta de los Parques » Kawésqar National Park. ."La Ruta de los Parques » Kawésqar National Park".
* ↑ (Gaztelaniaz) La Ruta de los Parques » Kawésqar National Park. ."La Ruta de los Parques » Kawésqar National Park".
* ↑ (Ingelesez) Dhalleine, Timothy. «The Second Largest National Park in Chile - EcoCamp Patagonia» www.ecocamp.travel.
* ↑ (Ingelesez) Tolep, Jenny. «Experience Untouched Patagonia in Kawésqar National Park» www.cascada.travel.
* ↑ «Kawésqar National Park» Fundación Rewilding Chile.
* (Gaztelaniaz) Capítulo IV: El Uso de los Recursos Naturales en el Desarrollo de la Region, El Magallanes de antaño. Comisión Nacional de Medio Ambiente (CONAMA).

## Kanpo estekak

* Datuak: Q284749
* Multimedia: Kawésqar National Park / Q284749
# Kawasaki Daishi

Kawasaki Daishi (japonieraz: 川崎大師) edo informalagoa den Heiken-ji (japonieraz: 平間寺) Kawasakiko tenplorik ezagunena da, Kantō eskualde osoko bigarren tenplu bisitatuena gainera.
1128 urtean fundatu zen eta Shingon eskola budistako Chizan sektaren egoitza nagusia da. Urte berrian bertara etortzeko ohitura handia dago, hatsumōde izena du jaialdi honek. 2006an esate baterako 2'72 milioi pertsona etorri ziren bertara urte berria agurtzera, Japoniako hirugarren kopuru handiena.
Halakoa izan da beti Kawasaki Daishiren fama, 1899an trena ezarri zutela Tokiotik bertara etortzeko.

## Kanpo estekak

* Datuak: Q1504465
* Multimedia: Kawasaki Daishi / Q1504465
# Kawela Bay (Hawaii)

Kawela Bay Ameriketako Estatu Batuetako erroldak esleitutako leku bat da. Honolulu konderrian kokatuta dago, Hawaii estatuan. 325 biztanle ditu, 5,131629 kilometro koadroko azaleran banatuta.

## Ikus, gainera

* Honolulu konderria

## Kanpo estekak

* Datuak: Q2607892
* Multimedia: Kawela Bay, Hawaii / Q2607892
# Kawasaki Frontale

Kawasaki Frontale (japonieraz: 川崎フロンターレ, Kawasaki Furontāre) Japoniako futbol talde bat da, Kawasaki hirikoa. Japoniako futbol liga irabazi du 2017an.

## Palmaresa
### Japonian: 9

* Japoniako liga:
** Txapelduna (4): 2017, 2018, 2020, 2021.
** Bigarrena (3): 2006, 2008, 2009.
* Enperadorearen Kopa (2): 2020, 2023.
* Japoniako Superkopa (2): 2019, 2021.
* Ligako Kopa (1): 2019.

## Kanpo estekak

* Datuak: Q874016
* Multimedia: Kawasaki Frontale / Q874016
# Kawazulita

Kawazulita sulfuro motako minerala da eta tetradymita taldearen kidea da.

## Ezaugarriak

Kawazulita sulfuro mineralaren formula kimikoa hau da: ${\ce {Bi2Te2Se}}$. trigonal*]]ren arabera sortzen ditu kristalak. Mohs eskalaren arabera duen gogortasunaren balioa 1,5 da.

## Erreferentziak

* 1 2 (Ingelesez) «Kawazulite: Mineral information, data and localities.» www.mindat.org (Noiz kontsultatua: 12-05-2019).
# Kawin Thamsatchanan

Kawin Thamsatchanan (1990eko urtarrilaren 26a - ) Thailandiako futbolaria da.
Hainbat futbol taldetan jokatu du, esaterako Rajpracha FC, Muangthong United FC, Oud-Heverlee Leuven eta Hokkaido Consadole Sapporo.

## Selekzio nazionala

Thailandiako selekzioarekin :
| Urtea | Partida | Gol |
| 2008 | 1 | 0 |
| 2009 | 0 | 0 |
| 2010 | 7 | 0 |
| 2011 | 3 | 0 |
| 2012 | 9 | 0 |
| 2013 | 1 | 0 |
| 2014 | 9 | 0 |
| 2015 | 5 | 0 |
| 2016 | 15 | 0 |
| 2017 | 6 | 0 |
| 2018 | 3 | 0 |
| 2019 | 3 | 0 |
| Guztira | 62 | 0 |

## Erreferentziak

* ↑ National Football Teams

## Kanpo estekak

* (Japonieraz) J.League Data Site
* Datuak: Q452596
# Kawtar Boulaid

Kawtar Boulaid, arabieraz كوثر•بولعيد (Fez, Maroko, 1989ko urriaren 10a) marokoar atleta da, distantzia luzeko lasterkaria, maratoian espezializatua.

## Biografia

Kawtar Boulaid Marokon jaio zen 1989ko urriaren 10ean. Kantabriako hiriburuan, Santanderren, bizi da.

## Lan ibilbidea

Club Chabab Hay Hassan taldean jardu du. 2016ko Udako Olinpiar Jokoetan emakumeen maratoi ekitaldian jardun zuen.

## Palmaresa

Besteak beste, proba hauetan hartu du parte:
| Txapelketa | Lekua | Emaitza | Proba | Data | Postua | Kategoria | Nr. mota | Puntuazioa |
| Zurich Marató Bartzelona, Bartzelona | ESP | 2:25:03 | Marathoia | 2024ko martxoaren 10a | 5.a | A | F | 1182 |
| Sevilla Marathoia, Sevilla | ESP | 2:25:35 | Marathooia | 2018ko otsailaren 25a | 1.a | GL | F | 1177 |
| 10km Villa de Laredo, Laredo | ESP | 31:29 | 10km bidean | 2023ko martxoaren 11 | 4. | F | F | 1167 |
| MBA Gijongo Maratoi erdia, Gijon. | ESP | 1:08:57 | Half Marathoia | 29 APR 2023 | 2. | F | F | 1151 |
| Sevilla Marathoia, Sevilla | ESP | 2:31:26 | Marathoia | 2016ko otsailaren 21 | 2. | C | F | 1119 |
| Valentzia Half Marathon, Valentzia | ESP | 1:10:58 | Marathoi ertaina | 22 OCT 2017 | 9. | A | F | 1110 |
| Rotterdamgo Marathoi, Rotterdam | NED | 2:32:50 | Marathoia | 2017ko apirilaren 9a | 6.a | GL | F | 1105 |
| 10 km, Ribadesella | ESP | 32:39 | 10km bidean | 2017ko irailaren 16a | 1. | F | F | 1105 |
| B.A.A. 10K, Boston, MA | USA | 33:26 | 10km bidean | 2023ko ekainaren 25a | 16. | E | F | 1064 |
| Tangier Meeting International, Tanger | Martxoa | 4:18.27 | 1500 m | 2010eko uztailaren 18a | 5. | E | F | 1063 |

## Erreferentziak

* 1 2 «Kaoutar BOULAID | Profile | World Athletics» worldathletics.org (Noiz kontsultatua: 2024-03-19).
* ↑ (Ingelesez) News, Staff Writer-Morocco World. «Moroccan Sprinter Kawtar Boulaid Wins the Sevilla Marathon» www.moroccoworldnews.com (Noiz kontsultatua: 2024-03-19).
* ↑ «Olympedia – Kawtar Boulaid» www.olympedia.org (Noiz kontsultatua: 2024-03-19).
* ↑ (Gaztelaniaz) «Kaoutar Boulaid logra la victoria en la segunda edición del EDP Medio Maratón de la Mujer ...(+).» carreraspopulares.com (Noiz kontsultatua: 2024-03-19).
* ↑ «Kawtar Boulaid» Rio 2016.
* ↑ «Wayback Machine» web.archive.org (Noiz kontsultatua: 2024-03-19).

## Kanpo estekak

* Datuak: Q26268867
# Kogiidae

Kogiidae zetazeoen familia da, egun bi espezie besterik ez zituena. Hala ere beste genero iraungituak ditu:
* Kogia
** Kaxalote pigmeo (Kogia breviceps)
** Kogia sima
** Kogia pusilla †
* Aprixokogia †
* Kogiopsis †
* Praekogia †
* Scaphokogia †
* Thalassocetus †

## Erreferentziak

* ↑ The Paleobioly Database. Kogiidae. .

## Kanpo estekak

* Datuak: Q1965630
* Multimedia: Kogiidae / Q1965630
* Espezieak: Kogiidae
# Koh-i-Noor

Koh-i-Noor (Kohinoor edo Koh-i-Nur, persieraz Argizko mendia) munduko diamante landu handienetako bat da: 105,6 kilate (21,12 g) pisatzen ditu. Koroa britainiarreko bitxietako bat da.

## Jabetza

Koh-i-Norraren lehen jabe ezaguna da Delhiko Sultan Alauddin Khalji afgandarra (sultan 1296–1316 urteen artean).
Geroago Mogol inperioaren Indioilarraren Tronuaren parte izan zen.
Eskuz esku aldatu zen diamantea Asiako erregio horretako zenbait agintariren artean, harik eta 1849an, Punjabaren anexio britainiarraren ondoren, Viktoria erreginari laga zioten arte. Maharaja Duleep Singh enperadorearen agintaldian izan zen hau, Maharajak 10 urte inguru urte zituenean. Erresuma Batuak dio harrezkero, baita 21. mendean ere, hura guztiz legala izan zela, altxorra legez lortu zela Lahoreko Azken Itunaren arabera, eta atzera bota ditu itzultzeko alegazioak. Horiek egin izan dituzte Pakistango, Irango eta Afganistango gobernuek eta bereziki Indiak 1947an Erresuma Batuaren independentzia lortu zuenetik.
Erresuma Batura iritsi zenetik, errege familiako emakumeek bakarrik erabili dute. Viktoriak brotxa batean eta diadema batean eraman izan zuen harria. 1901ean hil ondoren, Eduardo VII.aren emazte Alexandra erreginaren koroan jarri zuten. 1911n transferitu zuten Maria Erreginaren Koroara, eta, azkenik, Isabel Ama Erreginaren Koroara zeinak 1937an jantzi zuen erregina ezkontide gisa koroatzerakoan.
Gaur, diamantea jendaurrean erakusten da Londresko Dorreko Bitxien Etxean.

## Ezaugarriak

Segur aski, Kollur mehategitik irtena da (India), Kakatiya dinastiaren garaian (12-14 mendeak). Ez dago bere jatorrizko pisuaren erregistrorik, baina geroago gordetako lehen pisua 191 kilate metriko edo 38,2 gramokoa izan zen.
Hasieran, diamanteak Mogol garaiko beste diamante batzuen antzeko ebakidura zuen, Darya-i-Noor, esaterako (gaur egungo Irango Koroaren bitxi bilduman). 1851n Londresko Erakusketa Handian erakutsi zen, baina ez omen zituen ikusleak hunkitu eta ondorioz Alberto printzeak, Viktoria erreginaren senarrak, ebakidura obalatu distiratsu gisa mozteko agindu zuen. Estandar modernoen arabera, diamantearen azpialde edo ipurdia ohiz kanpokoa da, oso zabala, eta aurretik zuzen begiratuta, harriak zulo beltz baten itxura ematen du. Dena dela adituek diote diamantea "bizitzaz betea" dagoela.

## Erreferentziak

* ↑ Collins English Dictionary. Definition of 'Koh-i-noor'. .
* ↑ (Ingelesez) «British 'took away' Kohinoor from nine-year-old minor Maharaja Duleep Singh, ASI clarifies» www.timesnownews.com (Noiz kontsultatua: 2021-11-30).
* ↑ (Ingelesez) Magazine, Smithsonian; Boissoneault, Lorraine. «The True Story of the Koh-i-Noor Diamond—and Why the British Won't Give It Back» Smithsonian Magazine (Noiz kontsultatua: 2021-11-30).
* ↑ Mears, et al., p. 27.
* ↑ Howie, p. 293.

## Kanpo estekak

* Datuak: Q212797
* Multimedia: Koh-i-Noor Diamond / Q212797
# Koggenland

Koggenland Herbehereetako Ipar Holanda probintziako herria da. 2010eko urtarrilaren 1eko erroldaren arabera, herriak 21.985 biztanle zituen.

## Ikus, gainera

* Ipar Holanda

## Kanpo estekak

* (Nederlanderaz) Udalaren webgunea.
* Datuak: Q9940
* Multimedia: Koggenland / Q9940
# Kohala

Kohala sumendia, ez aktibotzat hartzen da, eta Hawaii urteak osatzen dituzten bost sumendietako bat da, Kilauea, Mauna Kea, Mauna Loa eta Hualalairekin batera. Kohala sumendiaren altuera, 1.670 metrokoa da.
Uste denez, Kohala, Hawaii uharteak eratu zituzten sumendietatik antzinakoena da. Uste denez, itsasoaren mailara, duela 500.000 urte iritsi zen. Bere aktibitate bolkanikoa, gainbehera hasi zen duela 300.000 urte. Orain arte, sumendia, egun dena baino bi aldiz handiagoa zela uste da. Hawaii uharteak, Ozeano Barearen ohantzean pixkana-pixkana hondoratzen ari direnez, sumendia, eztanda berriek, hondoratzean galdutakoa ordezkatuko luketena baino azkarrago hondoratzen hasi zen.
Etimologikoki, garai bateko Hawai uhartetan zeuden sei barrutikoen baten izena zen. Dirudienez, ezin da literalki itzuli baina balea hitzarekin lo daiteke.

## Erreferentziak

* ↑ http://hvo.wr.usgs.gov/volcanoes/kohala/
* ↑ (en) William T. Brigham, Notes on the volcanoes of the Hawaiian Islands, 1868, 379 or.

## Kanpo estekak

* Hawaiian Volcano Observatory.
* Datuak: Q516606
* Multimedia: Kohala (mountain) / Q516606
# Koha

Koha liburutegiak kudeatzeko sistema integratu bat da, kode irekiko lehena, GNU General Public License delakoaren pean argitaratua. Koha 1999an sortu zuen Katipo Communicationsek Zeelanda Berriko Horowhenua Library Trust liburutegirako. Lehen instalazioa 2000ko urtarrilean egin zen. Koha hitza maorien hizkuntzatik dator, maorieratik, eta oparia edo dohaintza esan nahi du.

## Kanpoko esteka

* Koha softwarea lokalizatzen dutenen webgunea.
* Koha komunitatea.
* (Gaztelaniaz) Zer da ABIES? (Eskola liburutegiak kudeatzeko softwarea).

## Ikus, gainera

* CaMPI (softwarea).
* Gnuteca.
* OpenBiblio.
# Kohabitazio

    Artikulu hau gobernu motari buruzkoa da; bikotea elkarrekin bizitzeari gaitzat duena beste hau da: «Elkarrekin bizi»
Kohabitazioa Errepublikako Estatu burua, modu independentean aukeratua izan dena, alderdi politiko desberdin batekoa denean eta koalizio bat osatzen ez dutenean, Gobernu burua parlamentuak onartu beharra duenean ematen den egoera da.
Egoera hau errepublika semipresidentzialistetan, Frantzia eta Portugal, adibidez, gertatu ohi da, ezen Errepublikako presidentea parlamentuko kideen gehiengoen alderdi politiko berdinekoa ez baita. Sistema politiko honek presidenteak parlamentuko kide gehienek onartuko duten lehen ministro bat izendatzea eskatzen du.
Bi kontrako alderdik unitate nazional baten gobernuan batera gobernatu behar dutenean, edo presidente nazional baten eta estatuko kapitaleko alkate edo gobernadore baten artean, bere garrantzia politiko edo demografikoagatik. Honen adibide bat Mexikon daukagu, non Distrito Federaleko Gobernu burua (herrialdeko biztanleriaren % 0 baino gehiagorekin) 1997 eta 2018 bitartean Errepublikako presidentearen alderdi politikoko desberdinekoa izan zen. Bestalde, Argentinan ere, Buenos Aireseko gobernadorea (herrialdeko demografiaren herena) askotan izan da Gobernu zentralaren alderdi desberdinekoa. Terminoa frantsesetik modu bortxatuan itzuli da, gaztelaniaz "concubinato" zentzua duelako.

## Erreferentziak

* ↑ «Euskaltzaindiaren Hiztegia» www.euskaltzaindia.eus (Noiz kontsultatua: 2022-05-02).
* ↑ (Gaztelaniaz) ASALE, RAE-; RAE. «cohabitar | Diccionario de la lengua española» «Diccionario de la lengua española» - Edición del Tricentenario (Noiz kontsultatua: 2022-05-02).

## Kanpo estekak

* Datuak: Q1009796
# Kohatk (Arizona)

Kohatk Ameriketako Estatu Batuetako erroldak esleitutako leku bat da. Pinal konderrian dago, Arizona estatuan. 37 biztanle ditu, 0,254053 kilometro koadroko azaleran banatuta.

## Ikus, gainera

* Pinal konderria

## Kanpo estekak

* Datuak: Q6425933
# Kim Jin-ho

Kim Jin-ho (1961eko abenduaren 1a) arkularia da. Hego Korea ordezkatu zuen 1984ko 0ko Udako Olinpiar Jokoetan.

## Erreferentziak

* ↑ Kim Jin-Ho
* ↑ Jin-Ho KIM

## Kanpo estekak

* Datuak: Q487697
# Kim Ji-yeon

Kim Ji-yeon, koreeraz 김 지연, (Seul, Hego Korea, 1988ko martxoaren 12a), eskriman aritzen den kirolari korearra da..
2012ko Udako Olinpiar Jokoetan (Londres), esku hartu zuen, eta urrezko domina eskuratu zuen Sablea-banaka kategorian; 2020ko Udako Olinpiar Jokoetan (Tokio), berriz, brontzezkoa eskuratu zuen Sablea-taldeka kategorian, biak Hego Korearen izenean; Tokion, ROCeko taldearen (urrezko domina) eta Frantziako taldearen (zilarrezko domina) atzetik sailkatu zen Hego Koreako taldea.
Tokion, honako hauek osatzen zuten taldea: Kim Ji-yeon, Yoon Ji-su, Seo Ji-yeon eta Choi Soo-yeonek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2012 | Londres Erresuma Batua | 01 ! | Emakumezkoa, Sablea-banaka kategoria. |
| 2020 | Tokio Japonia | 03 ! | Emakumezkoa, Sablea-taldeka kategoria. |

## Erreferentziak

* ↑ «Kim Ji-yeon» olympedia.org (Ingelesez)
* ↑ "Kim Ji-yeon" olympics.com (Gaztelaniaz)

## Kanpo estekak

* Datuak: Q485431
* Multimedia: Kim Ji-yeon / Q485431
# Kim Jong-nam

Kim Jong-nam (koreeraz: 김정남; Piongiang, Ipar Korea, 1971ko maiatzaren 10a - Sepang, Malaysia, 2017ko otsailaren 13a) iparkorear politikaria izan zen. Kim Jong-un Ipar Koreako buruzagariaren aitaldeko anaiordea eta Kim Jong-il buruzagi zenaren semerik zaharrena zen. Siti Aisyah indonesiarrak pozoituta hil zuen VX nerbio agentearekin, Kim Jong-namek CIAren informatzailea zelakoan.

## Erreferentziak

* ↑ «Ipar Koreako lider gorenaren anaiordeari CIAren informatzailea izatea egotzi diote» Berria 2019-06-12 (Noiz kontsultatua: 2020-04-21).
* Datuak: Q317824
* Multimedia: Kim Jong-nam / Q317824
# Kim Je-deok

    Hau korear izena da, abizena Kim du.
Kim Je-deok (Hangul: 김제덕; 2004ko apirilaren 12a) Hego Koreako arkularia da. Tokio 2020ko Udako Olinpiar Jokoetan urrezko dominak irabazi zituen talde mistoan eta gizonezkoen talde proban. 2024ko Udako Olinpiar Jokoetan urrezko domina lortu zuen gizonezkoen taldekako proban.

## Nazioarteko emaitzak

Udako Olinpiar Jokoak :
| Urtea | Lekua | Domina | Kategoria |
| 2020 | Tokio Japonia | 01 ! | taldeka |
| 2020 | Tokio Japonia | 01 ! | Talde mistoa |
| 2024 | Paris | 01 ! | Taldeka |

## Erreferentziak

* ↑ "Kim Je-deok" www.olympics.com 2020-07-23an begiratua

## Kanpo estekak

* Datuak: Q107619893
* Multimedia: Kim Je-deok / Q107619893
# Kim Il-sung plaza

Kim Il-sung plaza (Hangul: 김일성광장; Hanja: 金日成廣場; RR: Gim Il-seong Gwangjang; MR: Kim Il-sŏng Kwangjang) Ipar Koreako Piongiang hiriburuko plazarik handiena da. Herrialdea sortu zuen Kim Il-sung buruzagiaren omenez izendatu zuten. Enparantza Taedong ibaiaren ertzean dago, Jutxe dorrearen aurrean. 1954an eraiki zuten hiriburua, Koreako Gerraren txikizioa eta gero, berreraikitzeko plan maisua jarraituz. Munduko 37. enparantzarik handiena da 75.000 m² inguruko azalerarekin. Kulturaren ikuspuntutik herrialdean garrantzi handi duen plaza bat da, han egiten baitira elkarretaratzeak, dantzaldiak eta desfile militarrak. Herriaren Ikasketa Jauregi Handia plazan bertan kokatuta dago, ibaira begira.
Kim Il-sung enparantza Ipar Koreako zero kilometroa da, nondik errepide nazionalen distantziak neurtzen baitiren.

## Erreferentziak

* ↑ (Ingelesez) Talmadge, Eric. (2017-11-20). «Lonely Highways: On the road in Kim Jong Un’s North Korea» Associated Press (Noiz kontsultatua: 2022-05-25).

## Kanpo estekak

* Datuak: Q72218
* Multimedia: Kim Il-sung Square / Q72218
# Kim Ji-su

Kim Ji-Su (Hangul: 김지수; RR: Jisu Kim; MR: Kim Ji-su; Himeji, 2000ko abenduaren 12a) hegokorear judo borrokalari bat da.
Udako Olinpiar Jokoetan bi bider parte hartu zuen, 2020. eta 2024. urteetan, eta brontzezko domina lortu zuen Parisen, 2024an, talde mistoko proban. Asiako Judo Txapelketan bi domina irabazi zituen, zilarrezkoa 2021ean eta brontzezkoa 2024an.

## Nazioarteko palmaresa

Olinpiar Jokoak :
| Urtea | Lekua | Domina | Kategoria |
| 2024 | Paris | 03 ! | Talde mistoa |
| Asiako Txapelketa ||||
| Urtea | Lekua | Domina | Kategoria |
| 2021 | Biskek | 02 ! | –57 kg |
| 2024 | Hong Kong | 03 ! | –63 kg |

## Erreferentziak

* ↑ (Frantsesez) «Kim Ji-su» Jeux Olympiques Paris 2024.
* ↑ (Ingelesez) «Jisu Kim Judoka» JudoInside (web.archive.org) 2024-07-31 (Noiz kontsultatua: 2024-08-10).

## Ikus, gainera

* Judoa 2024ko Udako Olinpiar Jokoetan

## Kanpo estekak

* (Ingelesez) Kim Ji-su International Judo Federation
* Datuak: Q53764925
# Kim Jo-sun

Kim Jo-sun (1975eko ekainaren 13a) arkularia da. Hego Korea ordezkatu zuen 1996ko Udako Olinpiar Jokoetan.

## Erreferentziak

* ↑ Kim Jo-Sun
* ↑ Jo-Sun KIM

## Kanpo estekak

* Datuak: Q963895
# Kim Jong-il

    Hau korear izena da, abizena Kim du.
Kim Jong-il (1941eko otsailaren 16a - 2011ko abenduaren 17a) Koreako Herri Errepublika Demokratikoko diktadorea izan zen; herrialde hartako de facto buruzagi gorena, haren aita Kim Il-sung hil zenetik. Defentsa Batzordeko zuzendaria, Koreako Langileen Alderdiko idazkari nagusia eta Armadako komandante gorena ere zen. Buruzagi Maitea, Gure Aita, Jenerala eta Generalissimo tituluekin aipatua da bere agintepeko hedabide ofizialetan. Kim Jong-ilen seme Kim Jong-un haren balizko ondorengo bilakatu zen.

## Bizitza

Alemaniako Errepublika Demokratikoko pilotu akademia batean eta Piongiangeko Kim Il Sung Unibertsitatean egin zituen ikasketak. Gero Koreako Langileen Alderdian sartu zen, eta aitaren idazkari gisa lanean hasi zen. 1967an aitari lagundu zion alderdian purga bat egiten, eta sei urte geroago, alderdiko propaganda saileko idazkari izendatu zuten. 1980ko Langileen Alderdiko Kongresuan, Kimek alderdiko buruzagitza lortu zuen, aitaren nortasunaren kultu estalinistari men eginez. Aitak bere oinordeko izendatu zuen. 1987an, Hego Koreako bidaiari hegazkin baten leherketan parte hartzea leporatu zioten (115 lagun hil ziren). Kim Jong Ilek bere aitaren kargu guztiak heredatu zituen hura hil baino bost egun lehenago, 1994ko uztailaren 8an. Haren agintaritzapean arrakastaz amaitu ziren Ipar Korearen programa nuklearrari buruzko negoziazioak Estatu Batuekin eta Koreako Errepublikarekin. 1996an, aitaren heriotzaren bigarren urteurrenean, herrialdeko buruzagi goren gisa aurkeztu zuten, eta 1997ko urrian, alderdiko idazkari nagusi hautatu zuen Langileen Alderdiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Why has the Bush administration lost interest in North Korea?. Slate.com 2007-12-24.
* ↑ http://www.imdb.com/title/tt0456012/
* ↑ «NKorea prints photos of heir apparent Kim Jong Un» AP News 2010-9-30.
* Datuak: Q10665
* Multimedia: Kim Jong-il / Q10665